For den tids kvindelige kunstnere var det forbundet med mange vanskeligheder at få mulighed for at udstille - og dermed sælge - værkerne. Ebba Carstensen var "ældre" deltager på [[Kunstnernes Efterårsudstilling]] og kunne som sådan have fundet plads mellem de anerkendte mandlige kolleger; men de store kunstnersammenslutninger optog generelt ikke kvinder som medlemmer. Ebba Carstensen var utilfreds, og den 9.10.1926 kunne man i [[Femina]], [[Nationaltidende]], læse synspunktet om udstillingslivet: "Og de vil samtidig - indskyder Ebba Carstensen - skrive i deres Blad, at vi kvindelige Kunstnere egentlig behandles lidt forkert - f. Eks. er Efteraarsudstillingen jo ikke egentlig den rigtige Tumleplads for en som mig [...] Den frie Udstilling er efter min Mening Stedet, hvor jeg hører hjemme - der er alle mine gamle, mandlige Kammerater efterhaanden endt - men jeg føler, at de ligesom har en skræk for at faa Kvinder med i Spillet." <ref name="autogeneret2" /> I 1932 blev Ebba Carstensen optaget som medlem af [[Decembristerne]].
Personbillede_savnes Kunst Maleri